Ford Probe

To **Ford Probe** ήταν ένα σπορ αυτοκίνητο που κατασκευαζόταν από την αμερικανική αυτοκινητοβιομηχανία Ford, από τον Αύγουστο του 1988 έως τις 20 Ιουνίου 1997. Αποτέλεσε προϊόν συνεργασίας της Ford με την ιαπωνική Mazda και βασίστηκε στην πλατφόρμα G, την οποία μοιραζόταν με το Mazda MX-6, την κουπέ έκδοση του Mazda 626, με αποτέλεσμα να είναι μπροστοκίνητο.

Ειδικότερα το Probe, αντικατέστησε το Ford EXP στην αμερικανική αγορά και το Ford Capri στην ευρωπαϊκή αγορά. Αρχικά ήταν προγραμματισμένο να αντικαταστήσει και την πισωκίνητη Ford Mustang τρίτης γενιάς, ωστόσο μαζικές αντιδράσεις του αμερικανικού κοινού (που διαμαρτυρήθηκαν για την μεταφορά της κίνησης από τους πίσω στους μπροστινούς τροχούς, την έλλειψη κινητήρα V8 και την ιαπωνική τεχνολογική ανάμιξη, καθώς θεώρησαν ότι όλα δεν θα ταίριαζαν σε ένα παραδοσιακό αμερικανικό muscle car) και πλήθος σχετικών επιστολών από οπαδούς της προς την εταιρεία, είχαν ως αποτέλεσμα να αλλάξει γνώμη η Ford και να προχωρήσει στην περαιτέρω εξέλιξη της πισωκίνητης Mustang σε ένα νέο ντιζάιν και στην ταυτόχρονη προσθήκη του Probe ως ένα επιπρόσθετο μοντέλο στην παλέτα της εταιρείας, ανεξάρτητο από την Mustang.

To Probe κατασκευαζόταν στις εγκαταστάσεις της AutoAlliance International στο Μίσιγκαν των ΗΠΑ, έως την οριστική λήξη της παραγωγής του, στις 20 Ιουνίου 1997, λόγω μιας ξαφνικής πτώσης των πωλήσεων, η οποία ήταν αποτέλεσμα της εισαγωγής της ακόμα δημοφιλέστερης τέταρτης γενιάς της Ford Mustang στις αρχές του 1994. Τελικώς, το Probe αντικαταστάθηκε το 1998 από το Ford Cougar.

## Πρώτη γενιά

Η πρώτη γενιά του Ford Probe παρουσιάστηκε στο Σαλόνι Αυτοκινήτου του Σικάγο, τον Μάιο του 1988 και μπήκε στην παραγωγή τον Αύγουστο, όταν και κυκλοφόρησε για πρώτη φορά στην αγορά των ΗΠΑ για τη σεζόν (model year, έτος μοντέλου) του 1989. Χαρακτηριστικός ήταν ο φουτουριστικός, για τα δεδομένα της εποχής, σχεδιασμός του αμαξώματος. Προσφερόταν στις εκδόσεις εξοπλισμού GL, LX και GT και ήταν διαθέσιμο με τρεις κινητήρες βενζίνης: 2.2 λίτρων 4-κύλινδρο σε σειρά (Ι4), σε ατμοσφαιρική και τούρμπο έκδοση, που προερχόταν από τη Mazda και, από το 1990, έναν 3.0 λίτρων V6 της Ford. Ο τελευταίος και μεγαλύτερος στην παλέτα κινητήρας, διατέθηκε μόνο στην αμερικανική αγορά.

Στην ευρωπαϊκή αγορά διατέθηκαν ελάχιστα αντίτυπα, κυρίως από παράλληλες εισαγωγές, αλλά και από λίγες μεμονωμένες εισαγωγές της Ford Γερμανίας από τον Δεκέμβριο του 1990 κατόπιν παραγγελίας. Τα μοντέλα που εισήγαγε η Ford Γερμανίας είχαν υποστεί κάποιες αλλαγές, ώστε να πληρούν τις γερμανικές προδιαγραφές ασφαλείας.

### Ασφάλεια

Αρχικά μόνο η κορυφαία έκδοση GT έφερε στάνταρ 4 δισκόφρενα και έξτρα Σύστημα Αντιμπλοκαρίσματος Τροχών (ABS), αλλά από το 1990 και μετά, τα παραπάνω ίσχυαν πλέον και για την ενδιάμεση έκδοση LX.

### Παραγωγή

Οι χρονολογίες δίνονται σε σεζόν (model years, έτη μοντέλου) και όχι σε ημερολογιακά έτη.

### Τεχνικά χαρακτηριστικά

## Δεύτερη γενιά

Η αισθητική της δεύτερης γενιάς του Ford Probe διαμορφώθηκε το 1989 από μια σχεδιαστική ομάδα με επικεφαλής την σχεδιάστρια Mimi Vandermolen και εισήχθη τον Αύγουστο του 1992, ως μοντέλο της σεζόν (model year, έτος μοντέλου) του 1993. Όπως συνέβη και με την πρώτη γενιά, το νέο Probe αποτέλεσε προϊόν κοινής εξέλιξης της Ford με τη Mazda.

Προσφερόταν με δύο κινητήρες βενζίνης: 2.0 λίτρων 4-κύλινδρο σε σειρά (Ι4) και 2.5 λίτρων V6 (έκδοση GT). Και τα δύο μηχανικά σύνολα της δεύτερης γενιάς του Probe είχαν προέλθει από τη Mazda. Τεχνικά, το Probe δεύτερης γενιάς ήταν κατά 60% Mazda και 40% Ford.
[thumb|left|Σπάνιο δεξιοτίμονο Ford Probe του 1994 - 1996 στην [Αυστραλία.]]
thumb|left|Το πίσω μέρος του προηγούμενου Ford Probe.

Αρχικά ήταν διαθέσιμο μόνο στην αμερικανική αγορά, ενώ στην Ευρώπη είχε τότε διατεθεί από λίγες μεμονωμένες εισαγωγές της Ford Γερμανίας, ξεκινώντας από τον Ιούλιο του 1993, κατόπιν παραγγελίας. Στις αρχές Φεβρουαρίου του 1994 όμως, η Ford παρουσίασε και μια επίσημη ευρωπαϊκή έκδοση, υπό τον κωδικό **ECP**, η οποία κυκλοφόρησε στην Ευρώπη τον Μάρτιο του 1994, ενώ στις άλλες ηπείρους ελάχιστα αντίτυπα κυκλοφόρησαν, μολονότι υπήρξε και ένας μικρός αριθμός δεξιοτίμονων αντιτύπων, όπως αυτό της διπλανής φωτογραφίας. Επίσης, το 1995 τοποθετήθηκαν νέας σχεδίασης πίσω φώτα και το 1996 η πίσω αεροτομή έγινε στάνταρ στην έκδοση GT. Προηγουμένως, η πίσω αεροτομή μπορούσε να προστεθεί ως αξεσουάρ στα σημεία πώλησης και ήταν ήδη μια δημοφιλής επιλογή.

### Ασφάλεια
 
Από την εισαγωγή του, καθιερώθηκε στάνταρ αερόσακος οδηγού και από την σεζόν του 1994 προστέθηκε στάνταρ αερόσακος συνοδηγού. Ωστόσο, ειδικότερα στην αγορά των ΗΠΑ μόνο η κορυφαία έκδοση GT έφερε 4 δισκόφρενα, με τη βασική έκδοση να φέρει μόνο μπροστινά δισκόφρενα, ενώ το Σύστημα Αντιμπλοκαρίσματος Τροχών (ABS) ήταν έξτρα και στις δύο εκδόσεις. Αντιθέτως, στην Ευρώπη το ABS και τα 4 δισκόφρενα ήταν στάνταρ σε όλα.

### Εμπορική πορεία
thumb|left|Το σαλόνι ενός Ford Probe GT του 1996.

Μετά την εμπορική εισαγωγή στην αμερικανική αγορά της τέταρτης γενιάς της Ford Mustang στις αρχές του έτους 1994 και την μεγάλη απήχηση που γνώρισε τότε το μοντέλο αυτό στη νεολαία, οι πωλήσεις του Probe έπεσαν κατακόρυφα και σύντομα η Ford αποφάσισε την διακοπή του Probe μέσα στο 1996, αλλά τελικώς προτίμησε να το διατηρήσει για λίγο ακόμα και η παραγωγή του έφτασε έως το 1997. Η οριστική απόφαση της διακοπής ανακοινώθηκε επίσημα από τη Ford στις 17 Μαρτίου 1997 και το τελευταίο αντίτυπο κατασκευάστηκε στις 20 Ιουνίου του ίδιου έτους. Μόλις 16.777 αντίτυπα σειράς Probe παρήχθησαν το 1997 (έναντι 30.079 αντιτύπων το έτος 1996), με αποτέλεσμα να γίνει το μοντέλο της Ford με τις λιγότερες πωλήσεις για το έτος αυτό.

Από την άλλη, οι συνολικές πωλήσεις και από τις δύο γενιές του μοντέλου έφτασαν τα 837.273 αντίτυπα στα 9 έτη παραγωγής του και το Probe κατάφερε τελικώς να εκπληρώσει τους στόχους πωλήσεων που είχε θέσει η Ford. Αντικαταστάθηκε το 1998 από το Ford Cougar.

### Παραγωγή

Οι χρονολογίες δίνονται σε σεζόν (model years, έτη μοντέλου) και όχι σε ημερολογιακά έτη.

### Τεχνικά χαρακτηριστικά

## Αναφορές


## Βιβλιογραφία
* Kevin Smith. «Ford Probe GT». Car and Driver (August 1992): p. 32–37.
* Flammang, James M. & Kowalke, Ron: Standard Catalog of American Cars 1976–1999. Krause Publication, Iola 1999. ISBN 0-87341-755-0.
* David L. Lewis (2005). 100 Years of Ford. Publications International. ISBN 0-7853-7988-6.

## Εξωτερικοί σύνδεσμοι

* «Ford Probe Specs». performanceprobe.com.
* 1989-1992 Ford Probe: Overview
* 1993-1997 Ford Probe: Overview
* Πληροφορίες για το Ford Probe (στα αγγλικά)

Κατηγορία:Σπορ αυτοκίνητα
Κατηγορία:Αμερικανικά αυτοκίνητα
Probe